SCGP รายได้ขายบรรจุภัณฑ์ลด ฉุดกำไร Q1 หด 26% เหลือ 1.2 พันล้าน
SCGP รายงานกำไรไตรมาส 1/66 หดตัว 26% เหลือ 1,220.49 ล้านบาท จากปีก่อนมีกำไร 1,657.96 ล้านบาท สาเหตุจากรายได้ธุรกิจบรรจุภัณฑ์ลดลง 
SCGP รายงานกำไรไตรมาส 1/66 หดตัว 26% เหลือ 1,220.49 ล้านบาท จากปีก่อนมีกำไร 1,657.96 ล้านบาท สาเหตุจากรายได้ธุรกิจบรรจุภัณฑ์ลดลง
25 เม.ย. 2566

บริษัท เอสซีจี แพคเกจจิ้ง จำกัด (มหาชน) หรือ SCGP รายงานผลการดำเนินงานไตรมาส 1 สิ้นสุดวันที่ 31 มีนาคม 2566 ดังนี้

สำหรับ SCGP รายงานงบไตรมาส 1/2566 มีกำไรสุทธิ 1,220.49 ล้านบาท ลดลง 26.39% เมื่อเทียบกับงวดเดียวกันของปีก่อนมีกำไรสุทธิ 1,657.96 ล้านบาท สาเหตุจากรายได้จากการขาย 33,729 ล้านบาท ลดลง 8% เมื่อเทียบกับงวดเดียวกันของปีก่อน 36,634 ล้านบาท เป็นผลมาจากรายได้ สายธุรกิจบรรจุภัณฑ์แบบครบวงจรลดลง 18%
ทั้งนี้ SCGP รายงานกำไรดีกว่าคาดการณ์ของทางฝ่ายนักวิเคราะห์ Consensus เพิ่มขึ้น 7.2% แต่ภาพการฟื้นตัวของธุรกิจยังคงเป็นไปอย่างช้าๆ  โดยเฉพาะ IAA ให้ราคาเป้าหมาย 53.90 และ BB ให้ราคาเป้าหมาย 56.70 บาท มี 6 โบรกเกอร์แนะนำ “ซื้อ” และ 4 โบรกเกอร์แนะนำ Hold
ด้าน GPM ปรับดีขึ้นเป็น 18% เมื่อเทียบกับไตรมาส 4/2565 อยู่ที่ 14.6% และในไตรมาส /2565 อยู่ที่ 17% เนื่องจากต้นทุนวัตถุดิบปรับลดลง โดยกระดาษปรับลดลง 19% จากไตรมาสก่อนหน้าเป็น 163 เหรียญ/ตัน ถ่านหินลดลง 4% จากไตรมาสก่อนหน้า
สำหรับแนวโน้มไตรมาส 2/2566 คาดว่าไม่ต่างจากไตรมาส 1/2565 คือดีขึ้นจากไตรมาสก่อนหน้า แต่ยังคงลดลงเมื่อเทียบกับงวดเดียวกันของปีก่อนจากการเปิดประเทศของจีนช่วยหนุนอุปสงค์ ส่วนความเสี่ยงปีนี้คือ อุปสงค์ อาจลดลงหากเกิดภาวะเศรษฐกิจถดถอย ส่วนผลประกอบการปี 2566 คาดอยู่ที่ 7,597 ล้านบาท เพิ่มขึ้น 31% แต่ยังมีความเสี่ยงเชิงลบ จากเศรษฐกิจชะลอตัว